b'\n_START_ARTICLE_\nSitron\n_START_SECTION_\nOpprinnelse\n_START_PARAGRAPH_\nSitronen stammer fra Nord-India og har v\xc3\xa6rt dyrket i b\xc3\xa5de Lilleasia og Kina i flere tusen \xc3\xa5r. Sitron er en sitrusfrukt og tilh\xc3\xb8rer rutefamilien._NEWLINE_I dag dyrkes sitroner i stor grad i landene rundt Middelhavet og i California. Sitrontreet blir 3-6 meter h\xc3\xb8yt, har kraftige torner, men store blomster med hvite kronblader, som er lyser\xc3\xb8de p\xc3\xa5 utsiden. Treet blomstrer \xc3\xa5ret rundt og st\xc3\xa5r derfor b\xc3\xa5de med blomster og modne frukter p\xc3\xa5 en gang. _NEWLINE_Fruktene er gule og eggeformede med et tykt, l\xc3\xa6raktig skall og en lysegul fruktmasse med en meget syrlig smak, som egner seg godt til matlaging, det utvinnes sitronsyre fra frukten som brukes i mat. Skall av en art er egnet til sukat.\n_START_SECTION_\nBruksomr\xc3\xa5de\n_START_PARAGRAPH_\nP\xc3\xa5 grunn av det h\xc3\xb8ye innholdet av sitronsyre er det f\xc3\xa5 som orker \xc3\xa5 spise sitronen naturell, men den er hyppig brukt som smakstilsetning i en stor variasjon av ulike retter. Sitron kan skj\xc3\xa6res i skiver, b\xc3\xa5ter og biter, eller skrelles. Du kan ogs\xc3\xa5 presse sitronsaften, eller raspe skallet.Fruktsaften gir syrlighet til maten, mens skallet gir en kraftig sitronaroma og bitter smak. _NEWLINE_Hvis man presser litt sitronjuice over dampede gr\xc3\xb8nnsaker, beholder de den friske fargen lengre og fremheve smaken. Sitron forhindrer at r\xc3\xa5 frukt og gr\xc3\xb8nt blir brune i fargen etter oppkutting, slik som p\xc3\xa5 for eksempel epler og avokado.\n_START_SECTION_\nOppbevaring\n_START_PARAGRAPH_\nSitronen har lang holdbarhetstid og oppbevares best ved 8-12 \xc2\xbaC, men trenger ikke \xc3\xa5 oppbevares i kj\xc3\xb8leskap._NEWLINE_Sitron er tilgjengelig hele \xc3\xa5ret. Den skal ha klart gult skall. Skallet kan v\xc3\xa6re tynt med svak struktur eller tykt med mer kraftig struktur. Velg sitroner som har tynt skall og som er relativt tunge i forhold til st\xc3\xb8rrelsen, de har mest fruktjuice.\n_START_SECTION_\nN\xc3\xa6ringsinnhold\n_START_PARAGRAPH_\nSitronen inneholder mye C-vitamin og den kraftige antioksidanten limonin.\n_START_SECTION_\nMedisinske egenskaper\n_START_PARAGRAPH_\nSitron har blitt brukt i medisiner i \xc3\xa5rtusener. Den er sterkt bakteriedrepende._NEWLINE_Sitron brukes blant annet til behandling av munns\xc3\xa5r.\n_START_SECTION_\nBuddhisme\n_START_PARAGRAPH_\nSitronen er, ved siden av fersken og granateple, \xc3\xa9n av de tre hellige frukter, if\xc3\xb8lge buddhismen. Den har trolig f\xc3\xa5tt denne statusen pga. dens medisinske bruksomr\xc3\xa5der.'